b'\n_START_ARTICLE_\nGabrijela Novak\n_START_SECTION_\n\xc5\xbdivljenje in delo\n_START_PARAGRAPH_\nNovakova je leta 1966 diplomirala na ljubljanski FNT iz kemijske tehnologije in 1986 doktorirala na Tehni\xc5\xa1ki univerzi v Gradcu. V letih 1966\xe2\x88\x921978 je bila zaposlena v celjskem Aeru, nazadnje kot vodja razvojne slu\xc5\xbebe, nato do 2000 na In\xc5\xa1titutu za celolozo in papir v Ljubljani, nazadnje kot znanstvena svetnica. Vzporedno je od 1989 predavala na FNT, od 1999 kot izredna profesorica na FKKT. V letih 2000\xe2\x88\x922002 je bila nacionalna koordinatorka za gozdarstvo, lesarstvo in papirni\xc5\xa1tvo. V raziskovalnem delu se je posve\xc4\x8dala raziskavam lastnosti papirjev, papirnih polnil in premazov. V doma\xc4\x8di in tuji strokovni literaturi je objavila ve\xc4\x8d znanstvenih in strokovnih \xc4\x8dlankov ter napisala u\xc4\x8dbenik Papir, karton, lepenka (1998).'